רונית עמיאל

רונית עמיאל-ג'רבי (נולדה ב-24 ביולי 1960) היא עורכת דין ישראלית. בין השנים 2012–2018 שימשה כפרקליטת מחוז מרכז בפרקליטות המדינה. נודעה כתובעת הראשית במשפטו של נשיא המדינה משה קצב.

 ביוגרפיה 
רונית עמיאל נולדה בכפר סבא וגדלה בראשון לציון לדורה, אחות, ויוסף ג'רבי שהיה אזרח עובד צה"ל. בעלת תואר ראשון במשפטים מהאוניברסיטה העברית בירושלים. בין השנים 2006–2008 יצאה לחופשה ללא תשלום מעבודתה בפרקליטות המדינה, לטובת לימודים בקרן מנדל-ישראל והיא בוגרת מחזור ט"ו של הארגון.רונית עמיאל גרבי, באתר קרן מנדל-ישראל

 בפרקליטות המדינה 
בין השנים 1985–1987 התמחתה עמיאל בפרקליטות המדינה, בשנה הראשונה אצל ד"ר יוסף בן-אור, ובשנה שנייה אצל שרה דותן בפרקליטות מחוז מרכז. לאחר מכן החלה לעבוד בפרקליטות כפרקליטה מן המניין, תחת פרקליטת מחוז מרכז עדנה ארבל. מילאה תפקידים ניהוליים שונים ושימשה כמשנה לפרקליטת מחוז מרכז. כן שימשה במשך כשבע שנים כנציגת שר המשפטים בוועדה המחוזית לתכנון ובנייה במחוז המרכז. נחשבה כמקורבת לפרקליט המדינה משה לדור.

במסגרת תפקידה ניהלה תיקים רבים, בין הידועים שבהם פרשת קבלת אזרחות ישראלית לראשי ארגוני פשיעה רוסים, רצח הנער טל רייכמן, תיק השוחד של השר לשעבר סאלח טריף, רצח חנניה אוחנה, משפטם של האנסים יובל קמפלר ומרדכי מרציאנו, ניהלה את תיקו של רגב שוובר שפוצה בידי המדינה לאחר ששוטרים התעללו בו, ועוד. עמיאל נודעה במיוחד כמי שניהלה, החל מקיץ 2007, את התיק בו הורשע נשיא המדינה משה קצב באשמת אונס, הטרדה מינית ועוד.

 פרקליטת מחוז מרכז 
בינואר 2012 מונתה עמיאל לתפקיד פרקליטת מחוז מרכז.;  במסגרת תפקידה הייתה אחראית על כלל התיקים שהוגשו במחוזה, ביניהם תיקו של השופט יצחק כהן, אשר הסדר טיעון שגיבש פרקליט המדינה. (ההסדר נדחה בידי בית המשפט), ניהולו של הסוכן המשטרתי אנטון רומן שנרצח בידי עבריינים, רצח הואידה שוא, ועוד. בנובמבר 2015 דווח כי בעקבות הימלטות האסיר ירון סנקר מבית הכלא, נשלחו שוטרים לשמור עליה.

בסוף ינואר 2018, כשנתיים קודם סיום מועד פרישתה המתוכנן, פרשה עמיאל מתפקידה בפרקליטות המדינה, לדבריה בשל "תחושת מיצוי".

 לאחר סיום תפקידה בפרקליטות המדינה 
מאז פרישתה, לדבריה, בחרה לא לעסוק בעריכת דין שגרתית והיא עובדות עם עמותות ציבוריות בעלות גוון חברתי.; ; ; מפגש שולחן עגול 2021, באתר בצדק משמשת כיושבת ראש הוועד המנהל של עמותת "לא עומדות מנגד".לא עומדות מנגד – מסייעות לנשים במעגל הזנות, באתר JGive באפריל 2018, במסגרת פרשת המסרונים בתיק "בזק – וואלה", העידה עדות אופי בבית המשפט לטובתה של השופטת רונית פוזננסקי כץ אשר נחשדה בפרשה.ציוץ של אביעד גליקמן ברשת החברתית טוויטר, 15 באפריל 2018

במאי 2019, לצד משפטנים נוספים, חתמה על עצומה כנגד חקיקת פסקת התגברות והרחבת חוק החסינות. ביוני 2020 פרסמה בחשבון הפייסבוק שלה פוסט בו תקפה את התנהלותו התקשורתית של ראש ממשלת ישראל בנימין נתניהו.פוסט של רונית עמיאל ברשת החברתית פייסבוק, 12 ביוני 2020 דבריה קיבלו תהודה תקשורתית רבה. בינואר 2022 הביעה תמיכה בהסדר טיעון עם נתניהו במסגרת משפטו, זאת בתנאי שיודה בעבירות בהן הואשם ויוטל עליו קלון.ציוץ של גלי צה"ל ברשת החברתית טוויטר, 18 בינואר 2022

חברת "קרן החירום של ראש העיר" של עיריית תל אביב.קרן החירום של ראש העירייה, באתר עיריית תל אביב

 חיים אישיים 
נשואה לעורך הדין תגר עמיאל ואם לשלושה. עוסקת בפיסול. אחיה הבכור הוא פרופ' אלי ג'רבי ואחיה הצעיר הוא הסופר והחוקר עופר רגב.

 קישורים חיצוניים 


 עו"ד מוטי דנוס ויואל צפריר, קול צלול וברור – ריאיון עמה, הפרקליטים 42, יוני 2013, עמ' 23–28

 עליה במספר תיקי עבירות המין – ריאיון עמה, באתר גלי צה"ל, 16 בנובמבר 2017
 הפרקליטה לשעבר עמיאל: "פוזננסקי-כץ לא מרגישה שהיא צריכה להתפטר" – ריאיון עמה, באתר גלי צה"ל, 27 בפברואר 2018
 ריאיון לאסתי פרז בתוכנית "בחצי היום", באתר soundcloud, 24 בנובמבר 2019
 חן ארצי סרור, חומר נפש 2: מעבר לאשמה – ריאיון עמה, 10 בספטמבר 2020

 הערות שוליים 

קטגוריה:פרקליטות מחוזיות
קטגוריה:פרקליטי מחוז מרכז
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1960
קטגוריה:ישראלים שנולדו ב-1960